വാതില്പ്പടി സേവനം പൈലറ്റ് പദ്ധതി മുഖ്യമന്ത്രി ഉദ്ഘാടനം ചെയ്തു വാതില്പ്പടി സേവനം പൈലറ്റ് പദ്ധതിക്ക് തുടക്കമായി. കണ്ണൂര് ജില്ലയിലാണ് ആരംഭിച്ചത്. മുഖ്യമന്ത്രി പിണറായി വിജയന് പദ്ധതി ഓണ്ലൈനായി ഉദ്ഘാടനം ചെയ്തു. അഴീക്കോട് മണ്ഡലത്തിലെ അഴീക്കോട്, ചിറക്കല്, നാറാത്ത്, പാപ്പിനിശേരി, വളപട്ടണം പഞ്ചായത്തുകളിലാണ് ഗ്രാമീണ തലത്തില് സേവനം ആദ്യം ലഭ്യമാകുന്നത്. കണ്ണൂര് കോര്പ്പറേഷന് പരിധിയിലും ലഭ്യമാണ്. ആദ്യ ഘട്ടത്തില് പദ്ധതിയില് ഉള്പ്പെടുത്തിരിക്കുന്ന സേവനങ്ങള് ഇവയാണ് സര്ക്കാരിന്റെ ക്ഷേമ പദ്ധതികള് ലഭിക്കുന്നതിനുള്ള മസ്റ്ററിങ്, ലൈഫ് സര്ട്ടിഫിക്കറ്റ്, മുഖ്യമന്ത്രിയുടെ ദുരിതാശ്വാസ നിധിയിലേക്കുള്ള അപേക്ഷ, ജീവന്രക്ഷാ മരുന്നുകള് ,സാമൂഹിക സുരക്ഷ പെന്ഷന്എന്നിവയ്ക്കുള്ള അപേക്ഷ തയ്യാറാക്കല്, അടിയന്തരാവശ്യത്തിനുള്ള മരുന്നുകള് എത്തിക്കല് തുടങ്ങിയ സേവനം ആവശ്യമുള്ളവരുടെ പട്ടിക വാര്ഡ് തലത്തില് തയ്യാറാക്കും. അക്ഷയ കേന്ദ്രങ്ങള്, സന്നദ്ധ പ്രവര്ത്തകര്, ആശാവര്ക്കര്മാര് തുടങ്ങിയവരുടെ സഹായത്തോടെയാണ് പദ്ധതി നടപ്പാക്കുന്നത്. The post വാതില്പ്പടി സേവനം പൈലറ്റ് പദ്ധതി മുഖ്യമന്ത്രി ഉദ്ഘാടനം ചെയ്തു first appeared on MalayalamExpressOnline.